 Riyaad Geeska- Wiil u dhashay dalka Sucuudiga ayaa ku guulaystay in uu gacantiisa ku dhisto gurigiisii uu degi lahaa, arrintaas oo markii la ogaaday si aad ah u soo jiidatay dhammaan bulshada Sucuudiga, sababna u noqotay in kooxo dhalinyaro ah oo taageersani ay barkulannada bulsho ee internet ka ka furaan Hashtag ay u bixiyeen, Gacmihiinu khayrku ku jiraa si dhalinyarada loogu dhiirrigeliyo in ay ka fikiraan sidii ay iskood hawlahooda ugu qabsan lahaayeen. 